Amerika Esperanto-Instituto

La Amerika Esperanto-Instituto estis informcentro kaj eldonejo en Usono, kiu kreiĝis kun sidejo en Madison (Viskonsino). Almenaŭ ekde 1928 ĝi havis sian sidejon en la grandurbo Rockford (Ilinojso).

Interalie la instituto eldonis plurajn publikaĵojn de Alfred Kenngott, svis-usona esperantisto kaj de 1927 docento de la franca lingvo en la Universitato de Teksaso:

 Esperanto: a lecture (Esperanto: prelego). Rockford: Amerika Esperanto-Instituto, 1928. 38 paĝoj.
 Ĉiutaga vivo. Rockford: Amerika Esperanto-Instituto, 1929. 56 paĝoj.
 Kenngott's pocket dictionary (Kenngott-a poŝvortaro). Rockford: Amerika Esperanto-Instituto, 1929. 80 paĝoj.
 Internacia frazaro, originale verkita de diverslandaj aŭtoroj. Rockford: Amerika Esperanto-Instituto, 1929. 52 paĝoj.

Kategorio:Esperanto-eldonejoj
Kategorio:Esperanto-movado en Usono